Komission direktiivi 2001/92/EY, annettu 30 päivänä lokakuuta 2001, turvalaseista ja lasimateriaaleista moottoriajoneuvoissa ja niiden perävaunuissa annetun neuvoston direktiivin 92/22/ETY ja moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY mukauttamisesta tekniikan kehitykseen (ETA:n kannalta merkityksellinen teksti)



Virallinen lehti nro L 291 , 08/11/2001 s. 0024 - 0047



Komission direktiivi 2001/92/EY, annettu 30 päivänä lokakuuta 2001, turvalaseista ja lasimateriaaleista moottoriajoneuvoissa ja niiden perävaunuissa annetun neuvoston direktiivin 92/22/ETY ja moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY mukauttamisesta tekniikan kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 2000/40/EY(2), ja erityisesti sen 13 artiklan 2 kohdan, sekä katsoo seuraavaa: (1) Turvalaseista ja lasimateriaaleista moottoriajoneuvoissa ja niiden perävaunuissa 31 päivänä maaliskuuta 1992 annettu neuvoston direktiivi 92/22/ETY(3), sellaisena kuin se on muutettuna Itävallan, Suomen ja Ruotsin liittymisasiakirjalla, on yksi direktiivillä 70/156/ETY perustettua EY-tyyppihyväksyntämenettelyä koskevista erityisdirektiiveistä. Tämän vuoksi järjestelmiä, osia ja erillisiä teknisiä yksiköitä koskevia direktiivin 70/156/ETY säännöksiä sovelletaan direktiiviin 92/22/ETY. (2) Yhteisön tyyppihyväksynnän yhdenmukaistamiseksi on tarpeen ottaa käyttöön direktiivissä 70/156/ETY säädetty ilmoituslomake ja muuttaa mainitun direktiivin liitteeseen VI perustuvaa tyyppihyväksyntätodistusta. (3) Tyyppihyväksyntämenettelyjä olisi lisäksi yksinkertaistettava, jotta direktiivin 70/156/ETY 9 artiklan 2 kohdassa tarkoitettu tiettyjen erityisdirektiivien ja vastaavien Yhdistyneiden kansakuntien Euroopan talouskomission sääntöjen vaihtoehtoisuus säilyisi. Ensimmäisessä vaiheessa olisi korvattava direktiivin 92/22/ETY tekniset vaatimukset YK:n Euroopan talouskomission säännössä N:o 43 olevilla vaatimuksilla. (4) Sen vuoksi olisi muutettava direktiivejä 92/22/ETY ja 70/156/ETY. (5) Tässä direktiivissä säädetyt toimenpiteet ovat direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 92/22/ETY seuraavasti: 1) Korvataan 1 artiklan 1 kohta seuraavasti: "1. Jokaisen jäsenvaltion on annettava EY-tyyppihyväksyntä moottoriajoneuvojen ja niiden perävaunujen kaikille turvalaseille ja lasimateriaaleille, jos ne täyttävät liitteissä asetetut rakenne- ja testausvaatimukset." 2) Korvataan 2 artiklan ensimmäinen kohta seuraavasti: "Valmistajan tai tämän valtuuttaman edustajan on toimitettava hakemus osan EY-tyyppihyväksynnästä jäsenvaltiolle. Jäsenvaltioiden on annettava valmistajalle tai tämän valtuuttamalle edustajalle liitteessä II A olevan mallin mukainen EY-tyyppihyväksyntämerkki jokaisen sellaisen moottoriajoneuvojen ja niiden perävaunujen turvalasin ja lasimateriaalin osalta, jolle ne antavat tyyppihyväksynnän 1 artiklan mukaisesti." 3) Lisätään 4 artiklaan toinen kohta seuraavasti: "Jäsenvaltioiden toimivaltaisten viranomaisten on ilmoitettava toisilleen direktiivin 70/156/ETY 4 artiklan 6 kohdassa säädettyä menettelyä noudattaen jokaisesta tämän direktiivin nojalla antamastaan, epäämästään tai peruuttamastaan tyyppihyväksynnästä." 4) Korvataan 8 artikla seuraavasti: " 8 artikla Tässä direktiivissä tarkoitetaan 'ajoneuvolla' kaikkia tieliikenteeseen tarkoitettuja korilla varustettuja tai korittomia, vähintään nelipyöräisiä moottoriajoneuvoja, joiden suurin rakenteellinen nopeus on yli 25 km/h, sekä niiden perävaunuja, lukuun ottamatta kiskoilla kulkevia ajoneuvoja, maatalous- ja metsätraktoreita ja liikkuvia koneita." 5) Muutetaan liitteet seuraavasti: a) Korvataan liiteluettelo sekä liitteet I ja II tämän direktiivin liitteellä. b) Poistetaan liitteen III lisäys. 2 artikla 1. Jäsenvaltiot eivät saa 1 päivästä heinäkuuta 2002 moottoriajoneuvojen ja niiden perävaunujen turvalaseihin ja lasimateriaaleihin liittyvistä syistä - evätä EY-tyyppihyväksyntää tai kansallista tyyppihyväksyntää ajoneuvotyypiltä taikka osan tyyppihyväksyntää moottoriajoneuvojen ja niiden perävaunujen turvalaseilta ja lasimateriaaleilta eivätkä - kieltää ajoneuvojen rekisteröintiä, myyntiä tai käyttöönottoa taikka moottoriajoneuvojen ja niiden perävaunujen turvalasien ja lasimateriaalien myyntiä tai käyttöönottoa, jos kyseiset moottoriajoneuvojen ja niiden perävaunujen turvalasit ja lasimateriaalit ovat direktiivin 92/22/EY, sellaisena kuin se on muutettuna tällä direktiivillä, vaatimusten mukaiset. 2. Jäsenvaltiot 1 päivästä lokakuuta 2002 - eivät saa enää antaa EY-tyyppihyväksyntää, ja - voivat evätä kansallisen tyyppihyväksynnän ajoneuvotyypiltä moottoriajoneuvojen ja niiden perävaunujen turvalaseihin ja lasimateriaaleihin liittyvistä syistä, jos direktiivin 92/22/ETY, sellaisena kuin se on muutettuna tällä direktiivillä, vaatimukset eivät täyty. 3. Alkaen 1 päivästä heinäkuuta 2003 direktiivin 92/22/ETY moottoriajoneuvojen ja niiden perävaunujen turvalaseja osina koskevia vaatimuksia, sellaisina kuin ne ovat muutettuna tällä direktiivillä, sovelletaan direktiivin 70/156/ETY 7 artiklan 2 kohdan tarkoituksessa. 4. Poiketen siitä, mitä 3 kohdassa säädetään, jäsenvaltiot saavat varaosien osalta edelleen antaa EY-tyyppihyväksynnän direktiivin 92/22/ETY säännösten, sellaisina kuin ne olivat ennen tämän direktiivin voimaantuloa, mukaisille moottoriajoneuvojen ja niiden perävaunujen turvalaseille ja lasimateriaaleille ja sallia niiden myynnin ja käyttöönoton, jos kyseiset moottoriajoneuvojen ja niiden perävaunujen turvalasit ja lasimateriaalit - on tarkoitettu jo käytössä oleviin ajoneuvoihin, ja - ovat mainitun direktiivin niiden vaatimusten mukaisia, joita sovellettiin, kun ajoneuvot rekisteröitiin ensimmäisen kerran. 3 artikla Lisätään direktiivin 70/156/ETY liitteeseen I 9.5.1.5 kohta seuraavasti: "9.5.1.5 Tuulilasin lisävaruste(et) ja niiden sijainti sekä lyhyt kuvaus mahdollisista sähköisistä/elektronisista osista". 4 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 2002. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 5 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 6 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä lokakuuta 2001. Komission puolesta Erkki Liikanen Komission jäsen (1) EYVL L 42, 23.2.1970, s. 1. (2) EYVL L 203, 10.8.2000, s. 9. (3) EYVL L 129, 14.5.1992, s. 11. LIITE " LIITELUETTELO >TAULUKON PAIKKA>" LIITE I HALLINNOLLISET MÄÄRÄYKSET EY-TYYPPIHYVÄKSYNNÄSTÄ 1. HAKEMUS OSAN EY-TYYPPIHYVÄKSYNNÄSTÄ 1.1 Turvalasien valmistajan on tehtävä lasin tyyppihyväksyntähakemus direktiivin 70/156/ETY 3 artiklan 4 kohdan mukaisesti. 1.2 Ilmoituslomakkeen malli on tämän liitteen lisäyksessä 1. 1.3 Tyyppihyväksyntätesteistä vastaavalle tekniselle tutkimuslaitokselle on toimitettava: 1.3.1 riittävä määrä koekappaleita tai näytteitä tyyppihyväksyttäviä malleja edustavista valmiista turvalaseista; määrästä sovitaan tarvittaessa testeistä vastaavan teknisen tutkimuslaitoksen kanssa. 2. AJONEUVON EY-TYYPPIHYVÄKSYNTÄHAKEMUS 2.1 Ajoneuvon valmistajan on tehtävä ajoneuvon tyyppihyväksyntähakemus turvalasien osalta direktiivin 70/156/ETY 3 artiklan 4 kohdan mukaisesti. 2.2 Ilmoituslomakkeen malli on tämän liitteen lisäyksessä 3. 2.3 Tyyppihyväksyntätesteistä vastaavalle tekniselle tutkimuslaitokselle on toimitettava: 2.3.1 tyyppiä edustava ajoneuvo, josta sovitaan tarvittaessa testeistä vastaavan teknisen tutkimuslaitoksen kanssa. 3. TURVALASIN TAI AJONEUVON EY-TYYPPIHYVÄKSYNNÄN ANTAMINEN 3.1 Jos sovellettavat vaatimukset täyttyvät, direktiivin 70/156/ETY 4 artiklan 3 kohdassa ja tarvittaessa 4 artiklan 4 kohdassa tarkoitettu EY-tyyppihyväksyntä annetaan. 3.2 EY-tyyppihyväksyntätodistuksen ja sen lisäasiakirjojen mallit ovat: - tämän liitteen lisäyksessä 2 edellä olevan 1.1 kohdan soveltamista varten, - tämän liitteen lisäyksessä 4 edellä olevan 2.1 kohdan soveltamista varten. 3.3 Kullekin turvalasi- tai ajoneuvotyypille annetaan direktiivin 70/156/ETY liitteen VII mukainen tyyppihyväksyntänumero. Sama jäsenvaltio ei saa antaa samaa numeroa toiselle turvalasi- tai ajoneuvotyypille. 4. TYYPIN JA TYYPPIHYVÄKSYNTÖJEN MUUTOKSET 4.1 Jos tämän direktiivin mukaisesti tyyppihyväksyttyyn tyyppiin tehdään muutoksia, sovelletaan direktiivin 70/156/ETY 5 artiklan säännöksiä. 5. TUOTANNON VAATIMUSTENMUKAISUUS 5.1 Toimenpiteet, joiden tarkoituksena on varmistaa tuotannon vaatimustenmukaisuus, toteutetaan direktiivin 70/156/ETY 10 artiklan säännösten mukaisesti. Lisäys 1 >PIC FILE= "L_2001291FI.002802.TIF"> >PIC FILE= "L_2001291FI.002901.TIF"> Lisäys 2 EY-tyyppihyväksyntätodistukset MALLI (enimmäiskoko: A4 (210 x 297mm)) >PIC FILE= "L_2001291FI.003002.TIF"> >PIC FILE= "L_2001291FI.003101.TIF"> >PIC FILE= "L_2001291FI.003201.TIF"> >PIC FILE= "L_2001291FI.003301.TIF"> >PIC FILE= "L_2001291FI.003401.TIF"> >PIC FILE= "L_2001291FI.003501.TIF"> >PIC FILE= "L_2001291FI.003601.TIF"> >PIC FILE= "L_2001291FI.003701.TIF"> >PIC FILE= "L_2001291FI.003702.TIF"> >PIC FILE= "L_2001291FI.003801.TIF"> >PIC FILE= "L_2001291FI.003901.TIF"> >PIC FILE= "L_2001291FI.004001.TIF"> Lisäys 3 >PIC FILE= "L_2001291FI.004102.TIF"> >PIC FILE= "L_2001291FI.004201.TIF"> Lisäys 4 MALLI (enimmäiskoko: A4 (210 x 297mm)) >PIC FILE= "L_2001291FI.004302.TIF"> >PIC FILE= "L_2001291FI.004401.TIF"> LIITE II SOVELTAMISALA JA MÄÄRITELMÄT 1. Soveltamisala: Tätä direktiiviä sovelletaan turvalaseihin ja lasien materiaaleihin, jotka on tarkoitettu asennettaviksi tuulilaseina tai muina laseina taikka väliseininä moottoriajoneuvoihin ja niiden perävaunuihin, sekä niiden asennukseen lukuun ottamatta valaisimissa, merkkivalolaitteissa ja kojelaudassa käytettävää lasia, hyökkäyksiltä suojelevaa erikoislasia, karkaistuja tuulilaseja sekä sellaisiin ajoneuvoihin tarkoitettuja tuulilaseja, joita käytetään ääriolosuhteissa ja joiden suurin nopeus on 40 km/h. 2. Määritelmät: Määritelminä sovelletaan Yhdistyneiden kansakuntien Euroopan talouskomission säännön N:o 43 viimeisimmän Euroopan yhteisön hyväksymän version 2 kohdassa vahvistettuja määritelmiä. LIITE II A EY-TYYPPIHYVÄKSYNTÄMERKIT 1. Kaikissa turvalaseissa, mukaan luettuina tyyppihyväksyntää varten esitetyt näytteet ja koekappaleet, on oltava valmistajan tavaramerkki tai kaupallinen merkki. Tämän merkin on oltava pysyvä, näkyvä ja selvästi luettavissa. 2. Liitteessä I olevassa 3.3 kohdassa tarkoitettujen merkkien lisäksi tyyppihyväksyntämerkin lähelle on sijoitettava lisätunnuksia, jotka määritellään Yhdistyneiden kansakuntien Euroopan talouskomission säännön N:o 43 viimeisimmässä Euroopan yhteisön hyväksymässä versiossa. LIITE II B YLEISET JA ERITYISET LAATUVAATIMUKSET, TESTIT JA TEKNISET VAATIMUKSET Yleisiin ja erityisiin laatuvaatimuksiin, testeihin ja teknisiin vaatimuksiin liittyvinä määräyksinä sovelletaan Yhdistyneiden kansakuntien Euroopan talouskomission säännön N:o 43 viimeisimmässä Euroopan yhteisön hyväksymässä versiossa vahvistettuja määräyksiä, lukuun ottamatta karkaistuihin tuulilaseihin (jotka eivät kuulu tämän direktiivin soveltamisalaan) sovellettavia määräyksiä.